KOMMISSIONENS FORORDNING (EU) Nr. 825/2010

af 20. september 2010

om form og indhold af de regnskabsoplysninger, der skal forelægges for Kommissionen i forbindelse med regnskabsafslutningen for EGFL og ELFUL og i forbindelse med kontrol og udarbejdelse af overslag

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 42, og

ud fra følgende betragtninger:

I henhold til artikel 8, stk. 1, i Kommissionens forordning (EF) nr. 885/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og regnskabsafslutning for EGFL og ELFUL (2) skal formen og indholdet af de regnskabsoplysninger, der er omhandlet i nævnte forordnings artikel 7, stk. 1, litra c), og den måde, hvorpå de skal fremsendes til Kommissionen, fastlægges.

Formen og indholdet af de regnskabsoplysninger, der skal fremsendes til Kommissionen i forbindelse med afslutning af regnskaberne for Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) og i forbindelse med kontrol og udarbejdelse af overslag, er for øjeblikket fastsat i Kommissionens forordning (EF) nr. 884/2009 (3) .

VEDTAGET DENNE FORORDNING:

Artikel 1

Formen og indholdet af de i artikel 7, stk. 1, litra c), i forordning (EF) nr. 885/2006 omhandlede regnskabsoplysninger og den måde, hvorpå de skal fremsendes til Kommissionen, fastsættes i bilag I (X-tabel), bilag II (Tekniske specifikationer for transmission af datafiler til EGFL og ELFUL), bilag III (Memorandum) og bilag IV (ELFUL-budgetkodernes struktur [F109]) til nærværende forordning.

Artikel 2

Forordning (EF) nr. 884/2009 ophæves med virkning fra den 16. oktober 2010.

Artikel 3

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra den 16. oktober 2010.

(1) EUT L 209 af 11.8.2005, s. 1.

(2) EUT L 171 af 23.6.2006, s. 90.

(3) EUT L 254 af 26.9.2009, s. 10.

Hvis forbindelsesorganet bemærker, at der blev fremsendt falske data, eller at der opstod et problem med dataoverførslen, skal Kommissionen straks informeres. Alle filer, der indeholder forkerte oplysninger, skal angives. Kommissionen skal anmodes om at slette disse filer. For at undgå overlapning af edb-records eller datafiler skal forbindelsesorganet derefter fremsende korrigerende datafiler for helt at erstatte de tidligere ukorrekte oplysninger.

I det tilfælde, hvor der er koder, der anvendes for felter, som der i bilag III ikke er fastsat standardkoder for, skal medlemsstatens forbindelsesorgan fremsende en kodeliste for hvert betalingsorgan via STATEL/eDAMIS for at forklare alle de anvendte koder.

I tilfælde af forskelle mellem årsregnskabet og måneds- eller kvartalsregnskabet eller X-tabeldata bør medlemsstatens forbindelsesorgan sende enten én »forskelsforklarings«-fil for alle betalingsorganer eller særskilte »forskelsforklarings«-filer for de enkelte betalingsorganer. Sådanne filer bør gennem koder forklare forskellen pr. budgetkode mellem årsregnskabet og månedsregnskabet (T104) eller mellem årsregnskabet og kvartalsregnskabet (SFC2007) eller mellem årsregnskabet og summen af records (Σ F106) for X-tabeldata.

Medlemsstatens forbindelsesorgan skal fremsende enten én årsregnskabsfil for alle betalingsorganer eller separate årsregnskabsfiler for de enkelte betalingsorganer. En årsregnskabsfil skal indeholde de samlede beløb pr. betalingsorgan sammen med budget- og valutakode for både EGFL- og ELFUL-foranstaltninger (2) .

Computerprogrammet for kontrol af datafilernes format før deres fremsendelse til Kommissionen (»WinCheckCsv«) er inkluderet i dataoverførselsprogrammet (»eDAMIS-klient«). Betalingsorganerne opfordres til at downloade kontrolprogrammet fra Circa særskilt med henblik på offlinevalidering.

Datofelt: »ÅÅÅÅMMDD« (år med fire cifre, måned med to cifre, dag med to cifre).

BE, DK, DE, ES, FR, IE, IT, LU, NL, AT, PT, FI, SE og GB

Ikke alle records er lige lange. Hver record slutter med en kode »CR LF« eller »Carriage Return — Line Feed« (hexadecimal: »0D 0A«). Hovedet ender aldrig på et »;«. Datarækker ender kun på et »;«, hvis det sidste felt er tomt.

Felterne adskilles ved hjælp af et semikolon (»;«). Hovedet og datarækkerne skal alle indeholde det samme antal semikoloner. I datarækkerne fremstår tomme felter som et dobbelt semikolon (»;;«) i recorden eller som et enkelt semikolon (»;«) i slutningen af recorden.

Alle oplysninger om den samme kategori betalinger eller indtægter skal indeholdes i samme datafil. Særskilte filer for de samme betalinger (f.eks. for handlende eller inspektioner eller for basisdata og data for foranstaltninger) er ikke tilladt.

Records skal have en endimensional struktur (flat file). Hvis felterne har mere end én værdi, kræves der særskilte records med alle datafelter. Sørg for, at der ikke foretages dobbelttælling (1) .

BILAG III

»MEMORANDUM«

REGNSKABSÅR 2011

Generel bemærkning: X-, A- og D-kodernes betydning i bilag I

Alle oplysninger markeret med »X« eller »A« er obligatoriske.

»X« = dataelement, der allerede er indeholdt i den tidligere udgave af denne forordning. »A« = dataelement, der allerede er indeholdt i den tidligere udgave af denne forordning »D« = dataelement, der skal slettes i forhold til den tidligere udgave af denne forordning.

Hvis en dataanmodning ikke giver nogen mening under særlige forhold eller ikke gælder for de pågældende medlemsstater, anføres NUL-værdi, der skal repræsenteres ved to på hinanden følgende semikoloner (;;) i datafilen med CSV-format.

1. Betalingsdata

Indledende bemærkning: I dette afsnit henviser ordet »betaling« til både betalinger og indtægter i forbindelse med EGFL og ELFUL.

1.1. F100: betalingsorganets navn

Krævet format: skal udtrykkes som en kode (se kodeliste F100, der ajourføres på CAP-ED):

https://webgate.ec.europa.eu/agriportal/awaiportal/

1.2. F101: Betalingens referencenummer

Et referencenummer, der gør det muligt entydigt at spore betalingen i betalingsorganets regnskaber. Udlagringer i forbindelse med fødevarehjælp anses ikke for salg af interventionsprodukter. I dette særlige tilfælde kan felt F101 lades ude af betragtning.

1.3. F103: Betalingstype

Krævet format: skal udtrykkes som en ettegnskode, der svarer til følgende kodeliste:

Kode Betydning 0 Fødevarehjælp 1 Forskudsbetaling eller delvis betaling 2 Endelig betaling (første og eneste betaling eller afregning af restbeløb efter forskudsbetaling eller normal betaling af eksportrestitutioner) 3 Inddrivelse/tilbagebetaling (efter en sanktion)/korrektion 4 Modtagelse af beløb (uden forudgående forskud eller endelig betaling) 5 Forudbetaling af eksportrestitutioner 6 Ingen finansiel transaktion

1.4. F105: Betaling med sanktion

Krævet format: ja = »Y«; nej = »N«.

1.5. F105B: Krydsoverensstemmelse: Nedsættelse af eller udelukkelse fra betalinger

For EGFL skal felt F105B benyttes til at angive det beløb, der er nedsat eller udelukket på grundlag af artikel 23 i Rådets forordning (EF) nr. 73/200 (1). Dette negative beløb (i euro), der følger af krydsoverensstemmelseskontrolsystemet, angives for hver budgetkonto under direkte støtte. Det vedrører nedsættelsen på 100 % for landbrugeren, dvs. uden tilbageholdelsen på 25 % som fastsat i artikel 25 i forordning (EF) nr. 73/2009.

For ELFUL skal feltet benyttes til at angive det beløb, der er nedsat eller udelukket på grundlag af artikel 51 i Rådets forordning (EF) nr. 1698/2005 (2). Dette negative beløb (i euro), der følger af krydsoverensstemmelseskontrolsystemet, angives for hver budgetkonto under de tilsvarende ELFUL-budgetkoder

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

1.6. F105C: beløb (i euro) ikke betalt: betalingsnedsættelse eller -udelukkelse som følge af administrativ kontrol og/eller kontrol på stedet

Feltet skal benyttes til at angive det beløb, der er nedsat eller udelukket på grundlag af administrativ kontrol og/eller kontrol på stedet i henhold til den af forordningen omfattede sektor. Dette (negative) beløb, der følger af administrativ kontrol og/eller kontrol på stedet, skal angives i felt F105C for hver budgetkonto, for hvilken der er foretaget en nedsættelse eller en udelukkelse. Dette negative beløb (i euro) angives for hver budgetkonto.

For EGFL bør det beløb, der følger af kontrollen af krydsoverensstemmelsen, angives i felt F105B, og det bør derfor ikke indgå i det (negative) beløb, der skal angives i felt F105C.

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

1.7. F106: Beløb i euro

Der skal gives oplysninger om alle dele af betalingen i EUR.

Beløbene i felt F106 vedrører kun EGFL’s og ELFUL’s udgifter. Nationale udgifter anføres ikke i dette felt.

For EGFL skal summen af disse beløb (F106) pr. budgetkode (F109) i princippet svare til de beløb, der er anmeldt i skema 104.

For ELFUL skal summen af disse beløb (F106) pr. budgetkode (F109) i princippet svare til de beløb, der er beregnet i kvartalsregnskaberne over udgifter i samme periode.

Krævet format: + 99 … 99.99 or – 99 … 99.99, hvor 9 er et ciffer fra 0 til 9.

1.8. F106A: Offentlige udgifter i euro

Ethvert offentligt bidrag til finansiering af operationer, der hidrører fra statens budget, regionale eller lokale myndigheders budgetter eller EU’s budget og lignende udgifter.

Summen af disse beløb (F106A) pr. budgetkode (F109) skal i princippet svare til de godkendte offentlige udgifter, der er anmeldt i ELFUL-tabellen.

Krævet format: + 99 … 99.99 or – 99 … 99.99, hvor 9 er et ciffer fra 0 til 9.

1.9. F107: Valutaenhed

Krævet format: EUR

1.10. F108: Betalingsdato

Den dato, der er afgørende for måneden for meddelelsen til EFGL/ELFUL.

Krævet format: »ÅÅÅÅMMDD« (år med fire cifre, måned med to cifre, dag med to cifre).

1.11. F109: Budgetkode

For EFGL skal den fulde kode i den Aktivitetsbaserede Budgetlægningsstruktur (ABB-struktur) angives, inkl. afsnit, kapitel, artikel, konto og underkonto.

For ELFUL-budgetkonto 05040501 angives budgetunderkonti i overensstemmelse med bilag IV. Krævet ABB-format uden mellemrum:

Krævet ABB-format uden mellemrum: »999999999999999«, hvor 9 er et ciffer fra 0 til 9. Manglende positioner fyldes med nuller (fx bliver 05020901160 til 050209011600000).

1.12. F110: Produktionsår eller -periode

For interventionsprodukter har Kommissionen brug for at vide, hvilket produktionsår produktet stammer fra, eller hvilken kvoteperiode det skal henføres under.

2. Data for betalingsmodtager (ansøger)

Indledende bemærkning: Felterne F200, F201, F202A, F202B og F202C skal altid anvendes til at identificere modtageren af en udbetaling, dvs. den endelige støttemodtager. Felterne F220, F221, F222B og F222C må kun anvendes, hvis der foretages en udbetaling til støttemodtageren via et formidlingsorgan.

Felt F207 er kun knyttet til felt F200.

2.1. F200: Identifikationskode

Den individuelle identifikation, der er tildelt hver enkelt ansøger på medlemsstatsniveau.

2.2. F201: navn

Ansøgerens efternavn og fornavn eller firmanavn.

2.3. F202A: Ansøgerens adresse (gade og nummer)

2.4. F202B: Ansøgerens adresse (international postkode)

2.5. F202C: Ansøgerens adresse (kommune eller by)

2.6. F205: bedrift i ugunstigt stillet område

I tilfælde af støtte til en bedrift i et ugunstigt stillet område skal dette anføres her.

Krævet format: ja = »Y«; nej = »N«.

2.7. F207: region og delregion i medlemsstaten

Koden for regionen og delregionen (NUTS 3) bestemmes af hovedaktiviteterne på støttemodtagerens bedrift.

Koden »Extra Region« (MSZZZ) angives kun i tilfælde, hvor der ikke findes nogen NUTS 3-kode.

Krævet format: NUTS 3 kode som angivet i kodelisten F207 om CAP-ED: https://webgate.ec.europa.eu/agriportal/awaiportal/

2.8. F220: formidlingsorganets identifikationskode

Den individuelle identifikation, der er tildelt formidlingsorganerne på medlemsstatsniveau.

Betalingen foretages til støttemodtageren via formidlingsorganet, dvs. via hver formidlende institution eller direkte til dette organ.

2.9. F221: formidlingsorganets navn

Organets navn.

2.10. F222B: Organets adresse (international postkode)

2.11. F222C: Organets adresse (kommune eller by)

3. Anmeldelses-/ansøgningsdata

3.1. F300: anmeldelses- eller ansøgningsnummer

Denne oplysning skal gøre det muligt at spore anmeldelsen/ansøgningen i medlemsstatens dossierer.

3.2. F300B: Ansøgningsdato

Datoen for modtagelsen af ansøgningen i det udbetalende organ (herunder det pågældende udbetalende organs eventuelle afdelinger eller regionale kontorer).

Såfremt der foretages betalinger under de nationale støtteprogrammer inden for vinsektoren, skal ansøgningsdatoen være den dato, der er angivet i artikel 37, litra b, i Kommissionens forordning (EF) nr. 555/2008 (3).

Krævet format: »ÅÅÅÅMMDD« (år med fire cifre, måned med to cifre, dag med to cifre).

3.3. F301: Kontrakt-/projektnummer (hvor det er relevant)

For ELFUL-foranstaltninger og -programmer skal der tildeles et individuelt identifikationsnummer til hvert projekt.

3.4. F304: anvisningsberettiget kontor

Det kontor, der er ansvarligt for den administrative kontrol og betalingsanvisning, fx regionen. Jo mere decentraliseret ordningen forvaltes, jo vigtigere er denne oplysning.

3.5. F305: attest- eller licensnummer

»N« = nej, hvis det ikke er relevant.

3.6. F306: dato for udstedelse af attest/licens

Dette felt skal udfyldes, når attest-/licensnummer er angivet i felt F305.

Krævet format: »ÅÅÅÅMMDD« (år med fire cifre, måned med to cifre, dag med to cifre).

3.7. F307: kontor, der opbevarer bilag

Kun hvis dette kontor ikke er det samme som det, der er anført i F304.

4. Data vedrørende sikkerhedsstillelse

4.1. F402: forarbejdningssikkerhedsstillelse i euro (undtagen licitationssikkerhedsstillelse)

Hvis der foretages forskudsbetalinger inden for vinsektoren (budgetpost 05030908), skal beløbet for den stillede sikkerhed angives.

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

5. Produktdata

Indledende bemærkning om mængder: Som hovedregel skal mængder, arealer og antal dyr kun rapporteres én gang. Ved betaling af et forskud efterfulgt af betaling af restbeløbet skal mængden medtages i record om forskudsbetalingen. Dette gælder også, hvis betalingen af forskud og restbeløb bogføres på forskellige underposter (forskud og restbeløb). Ændringer af mængder, arealer og antal dyr skal rapporteres i records om betaling af restbeløbet eller efterfølgende betalinger. I tilfælde af inddrevne beløb, hvor det beløb, der ansøges om, nedsættes som følge af ukorrekte oplysninger om mængder, arealer eller antal dyr, skal ændringerne af mængderne angives med et minustegn.

5.1. F500: produktkode/kode for delforanstaltning til landdistriktsudvikling

Medlemsstaterne skal udarbejde deres egne kodelister, som der skal redegøres for i den forklarende note til betalingsfilen (-filerne).

For landdistriktsudviklingsforanstaltninger under ELFUL-budgetpost 05040501 skal der i givet fald anføres en kode pr. gennemført delforanstaltning (f.eks. pr. type miljøvenlig foranstaltning i landbruget).

På budgetkontoen for udgifter til landdistriktsudvikling i de nye medlemsstater (budgetkonto 050404000000) skal der anføres en kode på et eller to tegn i overensstemmelse med følgende liste:

Kode Betydning A Investering i landbrugsbedrifter B Unge landbrugeres etablering C Uddannelse D Førtidspension E Ugunstigt stillede områder og områder med miljørestriktioner F Miljøvenligt landbrug og dyrevelfærd G Forbedring af forarbejdningen og afsætningen af landbrugsprodukter H Skovrejsning på landbrugsjord I Andre skovbrugsforanstaltninger J Jordforbedring K Jordfordeling L Oprettelse af drifts-, vikar- og rådgivningstjenester for landbruget M Afsætning af kvalitetslandbrugsprodukter N Grundtjenesteydelser til fordel for erhvervslivet og befolkningerne i landdistrikter O Fornyelse og udvikling af landsbyer samt beskyttelse og bevarelse af kulturarven i landdistrikter P Diversificering af aktiviteterne på landbrugsområdet og områder med nær tilknytning hertil, så der skabes flere eller alternative beskæftigelses- og indkomstmuligheder Q Forvaltning af landbrugets vandressourcer R Udvikling og forbedring af infrastrukturen for at fremme udviklingen af landbruget S Fremme af aktiviteter inden for turisme og håndværk T Miljøbeskyttelse i forbindelse med landbrug, skovbrug og landskabspleje samt forbedring af dyrevelfærd U Retablering af landbrugets produktionspotentiale efter naturkatastrofer og anvendelse af passende midler til forebyggelse V Finansieringsteknik X Overholdelse af normer Y Brug af konsulenttjenester i forbindelse med overholdelse af normer Z Landbrugernes frivillige deltagelse i fødevarekvalitetsordninger AA Producentsammenslutningers foranstaltninger med hensyn til fødevarekvalitet AB Delvis selvforsynende landbrug under omstrukturering AC Producentgrupper AD Teknisk bistand AE Supplering af direkte betalinger AF Supplering af statsstøtte i Malta AG Fuldtidslandbrugere i Malta SA Finansiering af Sapard-projekter

Med hensyn til eksportrestitutioner: F500 kræves kun, hvis F804 indeholder ingredienser, som der er fastsat eksportrestitutioner for. I så fald anføres produktkoden (principielt KN-koden i rubrik 33 i det administrative enhedsdokument; otte cifre) for varer uden for bilag I eller produktkoden for de endelige forarbejdede landbrugsprodukter.

5.2. F502: Mængde, der er betalt for (antal dyr, ha osv.)

Se de indledende bemærkninger i punkt 5 (produktdata).

For vinsektoren angives alkoholindholdet for de produkter, der opnås efter destillation.

For alle andre sektorer udtrykkes den mængde, der er betalt for, i den enhed, der i forordningen er fastsat som grundlag for præmiens udbetaling.

Krævet format: + 99 … 99.99 eller – 99 … 99.99, hvor 9 er et ciffer fra 0 til 9. Med mulighed for at øge antallet af decimaler, hvis det er signifikant. Med mulighed for at øge antallet af decimaler, hvis det er signifikant (højst 6).

5.3. F503: mængde, der er omfattet af betalingsansøgningen (mængde, der er ansøgt om støtte for)

Krævet format: + 99 … 99.99 eller – 99 … 99.99, hvor 9 er et ciffer fra 0 til 9. Med mulighed for at øge antallet af decimaler, hvis det er signifikant. Med mulighed for at øge antallet af decimaler, hvis det er signifikant (højst 6).

5.4. F508A: areal, der er ansøgt om betaling for

Det areal, som ansøgningen vedrører.

For budgetkonto 050404000000 (udvikling af landdistrikterne i de nye medlemsstater) kræves dette felt kun for foranstaltning E, F og H.

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

5.5. F508B: Areal, der er betalt for

Se den indledende bemærkning i punkt 5 (produktdata).

det areal, som betalingen er baseret på.

For budgetkonto 050404000000 (udvikling af landdistrikterne i de nye medlemsstater) kræves dette felt kun for foranstaltning E, F og H.

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

5.6. F509A: Forkert anmeldt areal

Forskel mellem anmeldt og opmålt areal. Ved for stort anmeldt areal overstiger det anmeldte areal det opmålte areal, og forskellen rapporteres som et positivt tal. Ved for lavt anmeldt areal overstiger det opmålte areal det anmeldte areal, og forskellen rapporteres som et negativt tal.

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

5.7. F510: EF-forordning og artikelnummer

For interventionsprodukter benyttes det ad hoc-instrument, der offentliggøres i Den Europæiske Unions Tidende.

5.8. F511: EGFL-støttesats (EUR) pr. måleenhed

Felt F511 skal anvendes, hvis data indberettes i et af de krævede mængdefelter F502, F508B og F800. Støttesatsen skal udtrykkes i samme måleenhed som den indberettede mængde.

Krævet format: 9 … 0.9, hvor 9 er et ciffer fra 0 til 9.

Anvendelsen af seks decimaler kan synes mærkelig, men nogle forordninger såsom Rådets forordning (EF) nr. 660/1999 (4) fastsætter præmien med op til fem decimaler, selv når euro anvendes. For at dække alle tænkte situationer er antallet af decimaler øget til seks.

5.9. F531: totalt alkoholindhold udtrykt i volumen

Udtrykkes i % vol/hl.

Format: 99.99, hvor 9 er et ciffer fra 0 til 9.

5.10. F532: naturligt alkoholindhold udtrykt i volumen

Udtrykkes i % vol/hl.

Krævet format: 99.99, hvor 9 er et ciffer fra 0 til 9.

5.11. F533: Vinavlszone

Vinavlszone som defineret i bilag III til Rådets forordning (EF) nr. 1234/2007 (5).

Krævet format: Skal udtrykkes med en af følgende koder: A, B, CI, CII, CIIIA, CIIIB.

6. Kontroldata

Kommissionen skal vide, hvor mange inspektioner der er foretaget, og i hvor mange tilfælde de har ført til sanktioner. Hvis præmien tilbageholdes eller inddrives fuldt ud, skal nulbetalingerne anføres med datoen for beslutningen i F108.

6.1. F600: kontrol på stedet

Den »kontrol på stedet«, der er nævnt her, er den, der er omhandlet i de relevante forordninger (6). Den omfatter fysiske besøg på bedriften (kode »F« eller kode »C«) og/eller kontrol ved telemåling (kode »T«), fysisk kontrol på stedet af varer (kode »G«), ombytningskontrol (kode »S«) og den specifikke ombytningskontrol (kode »U«) for eksportrestitutioner.

Felt F601 skal kun udfyldes, hvis der anføres en kontrol på stedet eller en kontrol af krydsoverensstemmelse (»F« eller »C«) i felt F600.

Felt F602 skal kun udfyldes, når der anføres en kontrol på stedet (»F«, »C«, »T«, »G«, »S« eller »U«) i felt F600.

Felt F602B skal kun udfyldes, hvis der er foretaget en revideret beregning af den skyldige tillægsafgift.

I tilfælde af flere besøg for den samme foranstaltning og den samme producent anføres dette kun en gang. Enhver record, det være sig forskudsbetaling eller betaling af restbeløb eller andet, der kan sættes i relation til en særlig kontrol, skal have den relevante kode (se nedenfor) i felt F600.

Administrativ kontrol som omhandlet i ovennævnte forordninger (se fodnoten nedenfor) skal ikke anføres i F600. Ansøgninger med sanktioner skal dog identificeres i felt F105 (kode »Y«), og nedsatte eller udelukkede beløb skal indberettes i felt F105C (negativt beløb), hvad enten de udløses af en administrativ kontrol eller en kontrol på stedet.

Krævet format: Krævet format: N = ingen kontrol, »F« = kontrol på stedet, »C« = kontrol af krydsoverensstemmelse, »T« = kontrol ved telemåling, »G« = kontrol på stedet af varer, »S« = ombytningskontrol eller »U« = specifik ombytningskontrol.

Ved en kombination af kontrol på stedet og kontrol af krydsoverensstemmelse og/eller kontrol ved telemåling skal der anføres en af de tilsvarende koder »FT«, »CT«, »CF« eller »FTC«.

Ved en kombination af kontrol af eksportrestitutioner skal der anføres en af koderne »GS«, »GSU«, »GU« eller »SU«.

6.2. F601: kontroldato

Feltet skal udfyldes, hvis der anføres en kontrol på stedet eller en kontrol af krydsoverensstemmelse (»F« eller »C«) i felt F600. Der kræves ikke kontroldato for kontrol ved telemåling.

Krævet format: »ÅÅÅÅMMDD« (år med fire cifre, måned med to cifre, dag med to cifre).

6.3. F602: ansøgning nedsat

Hvis ansøgningen er blevet nedsat som følge af en kontrol, skal det angives her. Dette felt skal udfyldes, hvis der er anført en kontrol på stedet i felt F600.

Krævet format: ja = »Y«; nej = »N«.

6.4. F603: begrundelse for nedsættelse

Hvis der er flere grunde, anføres den, der begrunder den hårdeste sanktion. Dette felt skal udfyldes, hvis ansøgningen er blevet nedsat som følge af en kontrol på stedet.

Krævet format: skal udtrykkes med en kode; koderne skal forklares i følgeskrivelsen.

7. Data vedrørende betalingsrettigheder

Indledende bemærkning:

Kommissionen skal have oplysninger om det samlede beløb for hver type betalingsrettighed som defineret i afsnit III i forordning (EF) nr. 73/2009.

Desuden skal Kommissionen have detaljerede oplysninger om de beløb, der ikke er udbetalt som følge af administrativ kontrol eller kontrol på stedet (IFKS-kontrol).

7.1. F700: betalingsrettighedens størrelse i EUR

Betalingsrettighedens beløb i euro, dvs. det samlede beløb, der skal betales for de betalingsrettigheder, som er defineret i afsnit III i forordning (EF) nr. 73/2009, efter gennemførelsen af IFKS-kontrollen.

Krævet format: + 99 … 99.99 or – 99 … 99.99, hvor 9 er et ciffer fra 0 til 9.

7.2. F702: Areal, der er betalt for

For arealbaserede betalingsrettigheder: det areal, som betalingen er baseret på.

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

Hvis en betaling omfatter normale betalingsrettigheder og rettigheder, som er underlagt særlige betingelser, skal de oplysninger, der kræves i punkt A) og B), indsættes, hvor det er relevant. Hvis et punkt ikke er relevant, anføres NULværdi.

De betalingsrettigheder, der henvises til i det følgende, er de i afsnit III i forordning (EF) nr. 73/2009 nævnte:

7.3 Arealbaserede betalingsrettigheder (normale rettigheder)

7.4 F703: betalingsrettighedens beløb i euro

Betalingsrettighedens samlede beløb i euro som anført i ansøgningen.

Krævet format: + 99 … – 99 eller 0.99 … 0.99, hvor 9 er et ciffer fra 0 til 9.

7.5. F703A: areal, der er ansøgt om betaling for

Det »aktiverede« areal, som støtteansøgningen vedrører: For arealbaserede betalingsrettigheder er dette det »aktiverede«, dvs. maksimale areal, som der kan ydes støtte til (se også artikel 57, stk. 2, i Kommissionens forordning (EF) nr. 1122/2009 (7)).

Krævet format: + 99 … 99.99 eller – 99 … 99.99, hvor 9 er et ciffer fra 0 til 9.

7.6. F703B: fastslået areal

Det areal, som fastslås ved den administrative kontrol eller kontrollen på stedet.

Format: + 99 … 99.99 eller – 99 … 99.99, hvor 9 er et ciffer fra 0 til 9.

7.7. F703C: areal, der ikke er fundet

Forskellen mellem det »aktiverede« areal, der er anmeldt i støtteansøgningen, og det areal, der fastslås ved den administrative kontrol eller kontrollen på stedet.

Ved for stort anmeldt areal overstiger det anmeldte areal det opmålte areal, og forskellen anføres som et positivt tal. Ved for lavt anmeldt areal overstiger det opmålte areal det anmeldte areal, og forskellen anføres som et negativt tal.

Format: + 99 … 99.99 eller – 99 … 99.99, hvor 9 er et ciffer fra 0 til 9.

7.8. Betalingsrettigheder, der er underlagt særlige betingelser

7.9. F707: betalingsrettighedens beløb i euro

Betalingsrettighedens samlede beløb i euro som anført i ansøgningen.

Krævet format: + 99 … 99.99 or – 99 … 99.99, hvor 9 er et ciffer fra 0 til 9.

7.10. F707A: antal storkreaturer i referenceperioden

Dette antal svarer til den landbrugsaktivitet, der er udøvet i referenceperioden udtrykt i storkreaturer, jf. artikel 44, stk. 2, i forordning (EF) nr. 73/2009.

Krævet format: + 99 … 99.99 or – 99 … 99.99, hvor 9 er et ciffer fra 0 til 9.

7.11. F707B: antal anmeldte storkreaturer

I dette felt anføres det nøjagtige antal storkreaturer, der er anmeldt for det pågældende kalenderår (artikel 44, stk. 2, i forordning (EF) nr. 73/2009).

Krævet format: + 99 … 99.99 or – 99 … 99.99, hvor 9 er et ciffer fra 0 til 9.

7.12. F707C: fastslået antal storkreaturer

Det antal storkreaturer, der fastslås ved den administrative kontrol eller kontrollen på stedet af overholdelsen af artikel 44, stk. 2, i forordning (EF) nr. 73/2009.

Krævet format: + 99 … 99.99 or – 99 … 99.99, hvor 9 er et ciffer fra 0 til 9.

8. Yderligere data for eksportrestitutioner

8.1. F800: nettovægt/mængde

Se den indledende bemærkning i punkt 5 (produktdata).

Vægten eller mængden udtrykkes i måleenheden.

Med hensyn til forarbejdede produkter (varer uden for bilag I eller forarbejdede landbrugsprodukter): den mængde ingrediens, der er støtteberettiget. Hvis produktkoden (F500) omfatter mere end en ingrediens, der er støtteberettiget (F804), skal der oprettes flere records med tilsvarende beløb (F106) og mængder (F800).

Krævet format: + 99 … 99.99 eller – 99 … 99.99, hvor 9 er et ciffer fra 0 til 9. Med mulighed for at øge antallet af decimaler, hvis det er signifikant. Med mulighed for at øge antallet af decimaler, hvis det er signifikant (højst 6).

8.2. F800B: Måleenhed for felt F800

Format: skal udtrykkes som en ettegnskode i overensstemmelse med følgende kodeliste:

Kode Betydning K kilogram L liter P styk (stk.)

8.3. F801: Ansøgningens nummer (eksportrestitutioner: enhedsdokument)

Jo mere detaljeret ansøgningsnummeret anføres, desto vigtigere bliver disse oplysninger. F.eks. vil en udvidelse af ansøgningens nummer f.eks. i form af en angivelse af ingrediensens nummer muliggøre en mere præcis identificering af data for eksportrestitutioner.

8.4. F802: Toldsted for anbringelse under toldkontrol

Medlemsstaterne skal benytte Liste over toldsteder (COL (8)). Det er listen over de toldsteder, der er kompetente i forbindelse med fællesskabsforsendelse/fælles forsendelse. Det kan være, at nogle af toldstederne mangler, da listens formål er at angive toldsteder, der er kompetente til at gennemføre procedurer vedrørende »forsendelse«, selv om dette vil være undtagelsen. I så tilfælde anfører medlemsstaten toldstedets fulde navn.

Krævet format: COL-koden består af to tegn som betegnelse for landet (en medlemsstats ISO-kode) efterfulgt af en kode på seks tegn, der angiver toldstedet. Fx »EE1000EE«.

8.5. F802B: Udgangstoldsted

Det toldsted, der attesterer, at de produkter, som der er ansøgt om restitutioner for, har forladt EF’s toldområde, angives. Medlemsstaterne skal benytte Liste over toldsteder (COL (9)). Det er listen over de toldsteder, der er kompetente i forbindelse med fællesskabsforsendelse/fælles forsendelse. Det kan være, at nogle af toldstederne mangler, da listens formål er at angive toldsteder, der er kompetente til at gennemføre procedurer vedrørende »forsendelse«, selv om dette vil være undtagelsen. I så tilfælde anfører medlemsstaten toldstedets fulde navn.

Denne oplysning er af stor betydning for revisorerne vedrørende ombytningskontrol. Oplysningen fremgår af T5-dokumentet eller et tilsvarende dokument.

Krævet format: COL-koden består af to tegn som betegnelse for landet (en medlemsstats ISO-kode) efterfulgt af en kode på seks tegn, der angiver toldstedet. F.eks. »GB000392«.

8.6. F804: Kode for eksportrestitutioner

Med hensyn til uforarbejdede landbrugsprodukter: produktkoden på 12 cifre, som der er fastsat eksportrestitution for.

Med hensyn til forarbejdede produkter (varer uden for bilag I eller forarbejdede landbrugsprodukter): KN-koden (koderne) for de(n) ingrediens(er), som der er fastsat eksportrestitution for. I dette tilfælde skal færdigvarens kode indsættes i F500. Se også den forklarende note til F800 med hensyn til den procedure, der skal følges, når mere end en ingrediens i et forarbejdet produkt er berettiget til eksportrestitution.

8.7. F805: kode for bestemmelsessted

Krævet format: »XX«, hvor X er et bogstav mellem A og Z (koder i nomenklaturen over lande og territorier med henblik på statistikkerne over EF's udenrigshandel. Se Kommissionens forordning (EF) nr. 2020/2001 (10) af 15. oktober 2001 med senere ajourføringer).

Med henblik på harmonisering skal medlemsstaterne også benytte kategorien Andet (kode Q*) i nomenklaturen over lande og territorier med henblik på statistikkerne over EF’s udenrigshandel. Det er kendt, at nomenklaturen ikke omfatter alle særlige tilfælde af eksportrestitutioner, men Kommissionen kræver ikke den slags detaljer. Medlemsstaterne skal derfor omstille deres særlige nationale koder til de bredere kategorier i nomenklaturen over lande og territorier med henblik på statistikkerne over EF’s udenrigshandel, før de sender deres data til Kommissionen.

8.8. F808: Forudfastsættelsesdato

Hvis restitutionssatsen er forudfastsat, den dato, hvor satsen blev fastsat.

Format: »ÅÅÅÅMMDD« (år med fire cifre, måned med to cifre, dag med to cifre).

8.9. F809: Sidste gyldighedsdato (forudfastsættelse)

Krævet format: »ÅÅÅÅMMDD« (år med fire cifre, måned med to cifre, dag med to cifre).

8.10. F812: Reference til eventuel licitation (forudfastsættelse)

Proceduren i artikel 5 i Kommissionens forordning (EF) nr. 1501/95 (11) eller tilsvarende procedure for andre sektorer, hvor det er relevant. Kommissionen har brug for referencen til licitationen.

8.11. F814: dato for godkendelse af betalingsanmodning (COM-7)

For oksekødssektoren: Hvis der er tale om forudbetaling, skal kun felt F814 udfyldes (og således ikke felt F816 og F816B). Hvis der ikke er tale om forudbetaling, skal felt F816 og F816B udfyldes (og således ikke felt F814).

Krævet format: »ÅÅÅÅMMDD« (år med fire cifre, måned med to cifre, dag med to cifre).

8.12. F816: Dato for antagelse af udførselsangivelse

Dato som omhandlet i artikel 5, nr. 1, i Kommissionens forordning (EF) nr. 612/2009 (12).

Krævet format: »ÅÅÅÅMMDD« (år med fire cifre, måned med to cifre, dag med to cifre).

8.13. F816B: dato for udførsel fra EU’s område

Udførselsdato som angivet på udførselsangivelsen eller på T5. Se også artikel 7, nr. 1), i forordning (EF) nr. 612/2009.

Krævet format: »ÅÅÅÅMMDD« (år med fire cifre, måned med to cifre, dag med to cifre).

9. (ikke anvendt)

(1) EUT L 30 af 31.1.2009, s. 16.

(2) EUT L 277 af 21.10.2005, s. 1.

(3) EUT L 170 af 30.6.2008, s. 1.

(4) EFT L 83 af 27.3.1999, s. 10.

(5) EUT L 299 af 16.11.2007, s. 1.

(6) Kommissionens forordning (EF) nr. 1975/2006 [udvikling af landdistrikter].

Rådets forordning (EF) nr. 1782/2003 [direkte støtteordninger].

Kommissionens forordning (EF) nr. 796/2004 [direkte støtteordninger].

Kommissionens forordning (EØF) nr. 2159/89 [nødder].

Kommissionens forordning (EF) nr. 1621/1999 [tørrede druer].

Rådets forordning (EØF) nr. 386/90 [eksportrestitutioner].

Kommissionens forordning (EF) nr. 2090/2002 [eksportrestitutioner].

(7) EUT L 316 af 2.12.2009, s. 65.

(8) http://ec.europa.eu/taxation_customs/dds/csrdhome_en.htm

(9) http://ec.europa.eu/taxation_customs/dds/csrdhome_en.htm

(10) EFT L 273 af 16.10.2001, s. 6.

(11) EFT L 147 af 30.6.1995, s. 7.

(12) EUT L 186 af 17.7.2009, s. 1.